อาซ้อ เป็นร้านอาหารจีนระดับกลางๆครับ มีขายพวกอาหารตามร้านหรู ในราคาที่ถูกกว่าหน่อย ถึงวันนี้จะมาร้านอาซ้อหูฉลาม แต่ไม่ได้แตะหูฉลามเลยครับ เมนูที่มาทานวันนี้ก็มี
-	เป็ดปักกิ่ง จานนี้ธรรมดาครับ มันไปหน่อย ไม่ค่อยกรอบ แต่ก็ไม่เหนียวเกินไป
-	ราดหน้าแฮมกุ้ง จานนี้ก็ธรรมดาครับ ไม่ดีไม่แย่ ไม่มีอะไรพิเศษ
-	เมี่ยงเป็ด จานนี้อร่อยใช้ได้เลยครับ ผัดมาเป็ดนิ่ม ทานง่าย ไม่เค็มไป ไม่อ่อนไป รสชาติกำลังดีครับ
-	ขนมจีบและฮะเก๋า มาลูกใหญ่ดีมากครับ รสชาติก็พอใช้ได้ครับ 
-	ก๋วยเตี๋ยวหลอด จืด กลิ่นไม่ดีเลย ไม่ผ่านครับ
-	เสี่ยวหลงเปา แห้งๆ หมูไม่หอม ไม่ผ่านอีกครับ
-	ซาลาเปาลาวา กลิ่นไม่หอม ไส้ก็สากๆในปาก ไม่ผ่านอีกครับ
ติ๋มซำนี่ผมสั่งไปนานมาก ปรากฏว่าทางร้านลืมออเดอร์ครับ ถึงจะเข้าใจว่าคนเสิร์ฟน้อย แต่ความกระตือรือร้น ผมถือว่าไม่ผ่านครับ ยิ่งพอมาช้าแล้วรสชาติไม่ผ่านนี่ยยิ่งเฟลเลยครับ 
สรุป บรรยากาศธรรมดา บริการไม่ผ่าน รสชาติผ่านเป็นบางอย่างครับ อร่อยสุดที่กินคือเมี่ยงเป็ดครับ
